فہرست عناصر (اردو متبادلات)
علم کیمیاء کی موجودہ ترقی کے ساتھ یہ بات واضح ہے کہ تاریخی تجرباتی کیمیا کے برعکس عہد حاضر میں علم کیمیا اس مقام پر آجانے والا علم ہے کہ جہاں اس میں علم طبیعیات بطور خاص سالماتی سطح پر علم کمپیوٹر اور ٹیکنالوجی کے نفوذ سے انکار ممکن نہیں اور ان تمام جدید علوم کی صراحتوں کی رو سے علم کیمیا کی بنیاد مادے کی جس قسم پر انحصار کرتی ہے اس کو عنصر کہا جاتا ہے ان عناصر سے ہی کم از کم موجود یا معلوم کائنات کے تمام تر مرکبات وجود میں آئے ہیں اور ان کے صیغوں کا انحصار بھی انھی عناصر پر ہوتا ہے مزید یہ کہ تمام تر کیمیائی تعملات اور ان کی مساوتیں بھی بنیادی سطح پر ان عناصر سے ہی منسلک ہوتی ہیں گویا یہ بات عیاں ہے کہ علم کیمیا کے حصول کی خاطر عناصر کا علم یا ان کی معلومات حاصل کرنا ایک لازم شرط ہے اردو ویکیپیڈیا پر عناصر کے اردو متبادلات کی فہرست اپنی تشکیل سے قبل اور دوران تشکیل علم کیمیا علم طبیعیات علم حیاتیات علم طب و ہندسیات جیسے علوم سے ہم آہنگی کے ساتھ ساتھ لسانیات اور زباں شناسی کے قواعد کی نگرانی و جانچ سے گذرتی ہے ہر ممکنہ توجہ اور ہر ممکنہ احتیاط برتی جاتی ہے کہ ہر عنصر کا اردو نعم البدل کسی بھی لحاظ سے تشنہ یا کامل صحت سے محروم نا رہ سکے یعنی اس فہرست کی تیاری کے پسمنظر میں کیمیا کے علاوہ تمام دیگر سائنسی علوم میں ان عناصر کے استعمال کا تقابل اور لسانیاتی اعتبار سے ان کی تاریخی وجہ تسمیہ اصول ترخیم و سابقات و لاحقات کی نظم بندی شامل ہیں ذیل میں عناصر کی اسم بندی میں استعمال ہونے والے مختلف لسانی اجزاء کا ایک جدول درج ہے جہاں ان اجزاء انگریزی اردو متبادلات اور ان کے مفہوم سے رجوع کیا جا سکتا ہے دوری جدول کے عنصری زمرہ جات